钦定古今图书集成/历象汇编/岁功典/第058卷 > 《前题》前人
## 钦定古今图书集成/历象汇编/岁功典/第058卷 > 《前题》前人

“维天动而地静兮，阴阳随其运行；四序因而代谢兮，
万物遂其枯荣。若夫秋之为令兮，诞金德之纯精。”回
飙忽以狂厉兮，万籁托于商声。天泬㵳而晃朗兮，露
零零而凄清。微阳短晷，凉气回薄。游丝编线，槁叶陨
落。夜色冷而扃扉，晨光澹乎楼阁。蛩虫修其坏户，鹰
鸷奋其搏攫。于斯之时，则屏纤𫄨，袭重裘，曳瘦竹，涉
高丘。云留阴兮暮色，泉托语兮寒流。轩阶行其熠燿，
枯树鸣其鸺鹠。慨浮生之为寄，悲急节之难留。嗟乎
世人仓皇羁迫尘或趋利于宦途，或劬情于远客，
或折胁之《范睢》，或顩颐之《蔡泽》。亦有云路翱翔，风波
扞格。是皆一时之蹭蹬，终不免于沉默也。已矣哉！“白
日兮西飞，明月兮盈亏。百川水兮归海，华表鹤兮不
归。曷若理扁舟于五湖，对白鸥而忘机。”